****

**ด่วนที่สุด**

ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กุมภาพันธ์ 2๕67

เรื่อง การขับเคลื่อนองค์กรปกครองส่วนท้องถิ่นที่ยังไม่ดำเนินการออกข้อบัญญัติ/เทศบัญญัติ เรื่อง การติดตั้งบ่อดักไขมันบำบัดน้ำเสียในอาคาร

เรียน ผู้ว่าราชการจังหวัด (ตามบัญชีแนบท้าย)

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 3546 ลงวันที่ 30 สิงหาคม 2566

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 3567 ลงวันที่ 31 สิงหาคม 2566

 3. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 4277 ลงวันที่ 18 ตุลาคม 2566

สิ่งที่ส่งมาด้วย 1. บัญชีรายชื่อจังหวัดที่องค์กรปกครองส่วนท้องถิ่นยังไม่ดำเนินการออกข้อบัญญัติ/เทศบัญญัติ
 ยังไม่ครบทุกแห่ง จำนวน 1 ชุด

 2. แบบรายงานข้อมูลองค์กรปกครองส่วนท้องถิ่นที่ยังไม่ดำเนินการออกข้อบัญญัติ/เทศบัญญัติ
 จำนวน 1 ฉบับ

 3. ระเบียบวาระการประชุม จำนวน 1 ฉบับ

ตามที่ กรมส่งเสริมการปกครองท้องถิ่นได้แจ้งแนวทางนโยบายขับเคลื่อนการแก้ไขปัญหา
น้ำเสียโดยการติดตั้งบ่อดักไขมันบำบัดน้ำเสียในอาคารขององค์กรปกครองส่วนท้องถิ่น ระยะที่สอง
(วันที่ 1 กรกฎาคม 2566 – 31 ธันวาคม 2566) แก่องค์กรปกครองส่วนท้องถิ่น โดยตั้งเป้าหมายให้เทศบาลและองค์การบริหารส่วนตำบลดำเนินการออกข้อบัญญัติ/เทศบัญญัติ เรื่อง การติดตั้งบ่อดักไขมันบำบัดน้ำเสียในอาคาร ครบร้อยละ 100 ภายในเดือนธันวาคม พ.ศ. 2566 ความละเอียดตามที่อ้างถึง นั้น

 กรมส่งเสริมการปกครองท้องถิ่นพิจารณาแล้วเห็นว่า การขับเคลื่อนองค์กรปกครองส่วนท้องถิ่น(เทศบาลและองค์การบริหารส่วนตำบล) ทุกแห่ง ให้ดำเนินการออกข้อกำหนดของท้องถิ่น เรื่อง การติดตั้ง
บ่อดักไขมันบำบัดน้ำเสียในอาคาร มีความสำคัญต่อการแก้ไขปัญหาสิ่งแวดล้อมด้านคุณภาพน้ำ เนื่องจากข้อกำหนดของท้องถิ่นดังกล่าวจะเป็นกลไกหลักในการขับเคลื่อนการบังคับใช้กฎหมายสาธารณสุข
ในระดับพื้นที่ โดยคำนึงถึงหลักการมีส่วนร่วมของประชาชน และสนับสนุนนโยบายของกระทรวงมหาดไทย
ซึ่งกำหนดให้การจัดการน้ำเสียชุมชนเป็นภารกิจสำคัญตามนโยบายรัฐบาล โดยมีเป้าหมายบำบัดน้ำเสีย
จากชุมชนให้มีคุณภาพตามเกณฑ์มาตรฐานน้ำทิ้งชุมชนก่อนปล่อยสู่แหล่งน้ำสาธารณะ เนื่องจากเป็นการแก้ไขปัญหาน้ำเสียที่ต้นทาง อย่างไรก็ตามจากผลการดำเนินการตามนโยบายฯ ของระยะที่สอง พบว่า ยังมีองค์กรปกครองส่วนท้องถิ่นหลายแห่งที่ยังไม่ดำเนินการออกเทศบัญญัติ/ข้อบัญญัติ เรื่อง การติดตั้งบ่อดักไขมันบำบัด
น้ำเสียในอาคาร ดังนั้น เพื่อเป็นการขับเคลื่อนการดำเนินการดังกล่าวให้บรรลุผลสัมฤทธิ์ จึงขอความร่วมมือจังหวัดดำเนินการ ดังนี้

 1. สำรวจข้อมูลผลการดำเนินงานขององค์กรปกครองส่วนท้องถิ่นที่ยังไม่ดำเนินการออกข้อบัญญัติ/เทศบัญญัติเรื่อง การติดตั้งบ่อดักไขมันบำบัดน้ำเสียในอาคาร ได้แก่ สถานะการดำเนินการปัจจุบัน ปัญหาและอุปสรรค เป็นต้น โดยให้กรอกข้อมูลในแบบรายงานข้อมูลที่กำหนดและอัปโหลดแบบรายงานดังกล่าวในรูปแบบไฟล์ Excel ผ่าน Google Forms ภายในวันที่ 9 กุมภาพันธ์ 2567

/2. แจ้งให้ผู้...

-2-

 2. แจ้งให้ผู้ที่เกี่ยวข้องเข้าร่วมประชุมขับเคลื่อนองค์กรปกครองส่วนท้องถิ่นที่ยังไม่ดำเนินการ
ออกข้อบัญญัติ/เทศบัญญัติ เรื่อง การติดตั้งบ่อดักไขมันบำบัดน้ำเสียในอาคาร เพื่อสร้างความรู้ ความเข้าใจ
แก่องค์กรปกครองส่วนท้องถิ่นเกี่ยวกับขั้นตอนและความสำคัญของการออกข้อกำหนดของท้องถิ่นดังกล่าว รวมทั้งหารือแนวทางการแก้ไขปัญหาอุปสรรคในการออกข้อกำหนดท้องถิ่นดังกล่าวในพื้นที่ ในวันพุธที่
28 กุมภาพันธ์ 2567 เวลา 09.30 น. ผ่านระบบออนไลน์ Cisco Meeting ณ สถานที่ที่สำนักงานส่งเสริมการปกครองท้องถิ่นจังหวัดกำหนด ดังนี้

 2.1 ท้องถิ่นจังหวัด และเจ้าหน้าที่ที่เกี่ยวข้อง เข้าร่วมประชุมฯ

 2.2 ผู้บริหารท้องถิ่น และเจ้าหน้าที่องค์กรปกครองส่วนท้องถิ่นที่เกี่ยวข้อง เข้าร่วมประชุมฯ จำนวน 2 คน ทั้งนี้ กรุณาตอบรับเข้าร่วมการประชุมทางระบบออนไลน์ (Google Forms) ภายในวันจันทร์ที่
12 กุมภาพันธ์ 2567 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ร.อสถ. .......................................................

ผอ. กสว. ...................................................

ผอ.กง.ทช. ................................................

หน.กง.ทช. ................................................

จนท. ………………………………………………….

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวจริดา จิตราวัฒน์ โทร. 083-982-6969